Latvijas Avīze

"Latvijas Avīze" (līdz 2003. gadam — Lauku Avīze) ir Latvijas dienas laikraksts, iznāk latviešu valodā piecas reizes nedēļā (pirmdiena, otrdiena, trešdiena, ceturtdiena, piektdiena). Laikrakstam ir arī vairāki pielikumi.

 Vēsture 
1988. gada janvārī sāka izdot laikrakstu "Lauku Avīze", 1991. gadā nodibināja AS "Lauku Avīze" (kopš 2017. gada — AS "Latvijas Mediji"AS “Lauku Avīze” maina nosaukumu). 2003. gadā "Lauku Avīzi" pārdēvēja par "Latvijas Avīzi"."Lauku Avīze" pārtop par "Latvijas Avīzi" 
Izdevniecība AS "Lauku Avīze" 2013. gadā strādājusi ar 23 140 eiro peļņu un 4 855 528 eiro apgrozījumu. 2013. gadā, salīdzinot ar 2012. gadu, "Lauku Avīze" nopelnījusi trīs reizes vairāk, bet apgrozījums ir samazinājies par 2%.

 Par laikrakstu 
"Latvijas Avīze" ir nacionāli konservatīvs dienas laikraksts. “Latvijas Avīze” ik dienu atspoguļo un analizē sabiedriski politiskus notikumus un citas norises Latvijā un pasaulē. Laikraksts ieguva "Latvijas Pasta" preses abonēšanas gada balvu nominācijā "2018. gadā visvairāk piegādātais izdevums".

 Interneta portāls 
Ar laikrakstu sākotnēji bija saistīts interneta ziņu portāls "LA.LV". 2020. gada oktobrī portāla galvenais redaktors Atis Sauka paziņoja, ka LA.LV veidos no laikraksta atšķirīgu saturu un maina savu vizuālo identitāti. Tā paša gada maijā portāls paziņoja par iekļaušanos televīzijas kanāla "Rīga TV24" struktūrā, kanālam piedāvājot savu saturu izvietošanai LA.LV.

AS "Latvijas Mediji" 2023. gadā nodibināja tiešsaistes mediju "LASI.LV", kurā pieejams arī "Latvijas Avīzes" saturs digitāli.

 Atsauces 

 Ārējās saites 
 LASI mājaslapa

Kategorija:Latvijā izdotie laikraksti
Kategorija:Laikraksti latviešu valodā